Beboerne mellem Jernbanen og Dannebrogsgade kan se frem til bedre parkeringsmuligheder tæt på deres boliger, efter Aalborg Byråd sidste år vedtog at ændre på parkeringsstruktureren i Aalborg Midtby og dele af Vestbyen. Det betyder blandt andet, at der indføres en ordning med parkeringslicens for beboerne - svarende til den ordning, der eksisterer mellem Jernbanen og Karolinelundsvej - og at uvedkommende langtidsparkerede biler henvises til at parkere andet steder. I praksis medfører ordningen, at der i området indføres en tidsbegrænset parkering på 30 minutter på hverdage fra 8-19 og lørdage 8-16 tilsvarende den øvrige Midtby. Denne tidsbegrænsning kan beboerne dispenseres fra med en gyldig p-licens, som kan købes for 1.000 kroner årligt. Skiltene og afstribning etableres omkring uge 41 og forventes at tage én-to uger afhængigt af vejforholdene. Den nye tidsbegrænsning vil gælde fra mandag den 30. oktober. Flere pladser på Istedgade og Helgolandsgade Udover indførelsen af p-licens bliver der indrettet flere parkeringspladser på Istedgade og Helgolandsgade, som er inden for det nye p-licens området. Vi har samlet mere om, hvad det betyder i kortet herunder.
Aalborg Byråd vedtog sidste år at indføre p-licens i Aalborg Midtby og Vestbyen for at give beboerne bedre parkeringsmuligheder.